Oficialusis leidinys L 301 , 05/11/2002 p. 0033 - 0037



Komisijos sprendimas 2002 m. spalio 29 d. nustatantis konkrečius reikalavimus žuvininkystės produktų importui iš Papua Naujosios Gvinėjos (pranešta dokumentu Nr. C(2002) 4096) (tekstas svarbus EEE) (2002/859/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Direktyva 97/79/EB [2], ypač į jos 11 straipsnio 1 dalį, kadangi: (1) Papua Naujojoje Gvinėjoje Komisijos vardu buvo patikrintos žuvininkystės produktų gamybos, saugojimo ir išsiuntimo į Bendriją sąlygos. (2) Papua Naujosios Gvinėjos teisės aktų reikalavimai žuvininkystės produktų sveikumo tikrinimui ir stebėsenai gali būti laikomi lygiaverčiais Direktyvos 91/493/EEB nustatytiems reikalavimams. (3) Veiksmingą galiojančių teisės aktų įgyvendinimo patikrą visų pirma gali atlikti "Nacionalinė žuvininkystės institucija (NŽI)". (4) Tikslinga nustatyti išsamias taisykles dėl veterinarijos sertifikatų, kurie, remiantis Direktyva 91/493/EEB, turi lydėti žuvininkystės produktų siuntas, importuojamas iš Papua Naujosios Gvinėjos į Bendriją. Šios taisyklės visų pirma turi nustatyti pavyzdinį sertifikatą, būtiniausius kalbos arba kalbų, kuriomis sertifikatas turi būti sudarytas, reikalavimus ir asmens, turinčio teisę minėtąjį sertifikatą pasirašyti, statusą. (5) Ant žuvininkystės produktų pakuočių turėtų būti pritvirtinamas ženklas, kuriame nurodomas trečiosios šalies pavadinimas ir įmonės patvirtinimo ir registracijosnumeris, žuvų perdirbimo laivas, šaldymo saugykla arba kilmės šalies laivas–šaldytuvas, išskyrus tam tikrus užšaldytus produktus. (6) Taip pat būtina sudaryti patvirtintų įmonių, žuvų perdirbimo laivų arba šaldymo saugyklų sąrašą, taip pat sąrašą refrižeratorių, įrengtų pagal 1992 m. birželio 16 d. Tarybos direktyvos 92/48/EEB, nustatančios būtiniausius higienos reikalavimus, taikomus tam tikruose laivuose sugautiems žuvininkystės produktams, atsižvelgiant į Direktyvos 91/493/EEB [3] 3 straipsnio 1 dalies a punkto I papunktį. Šie sąrašai turėtų būti sudaromi remiantis NŽI pranešimu Komisijai. Todėl NŽI atsako, kad būtų užtikrintas atitinkamų Direktyvos 91/493/EEB nuostatų įgyvendinimas. (7) NŽI pateikė oficialų užtikrinimą, kad bus laikomasi Direktyvos 91/493/EEB priedo V skyriuje nustatytų taisyklių, susijusių su žuvininkystės produktų kontrole, ir kad bus įvykdyti higienos reikalavimai, lygiaverčiai minėtoje direktyvoje nustatytiems reikalavimams. (8) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Kompetentinga institucija Papua Naujojoje Gvinėjoje, tikrinanti, ar žuvininkystės produktai atitinka Direktyvos 91/493/EEB reikalavimus, ir tvirtinanti jų atitiktį, yra "Nacionalinė žuvininkystės institucija (NŽI)". 2 straipsnis 1. Iš Papua Naujosios Gvinėjos į Bendriją importuojami žuvininkystės produktai atitinka 2, 3 ir 4 dalyse nustatytus reikalavimus. 2. Kiekvieną siuntą lydi pagal I priede pateiktą pavyzdį tinkamai užpildytas ir pasirašytas vieno lapo veterinarijos sertifikato originalas su nurodytu numeriu ir data. 3. Produktai pristatomi iš II priede išvardytų patvirtintų įmonių, žuvų perdirbimo laivų ar šaldymo saugyklų, arba registruotų refrižeratorių. 4. Išskyrus užšaldytus nefasuotus ir konservuoto maisto gamybai skirtus žuvininkystės produktus, ant visų pakuočių neištrinamomis raidėmis užrašomi žodžiai "PAPUA NEW GUINEA" ir įmonės patvirtinimo ir registracijos numeris, žuvų perdirbimo laivas, šaldymo saugykla arba kilmės šalies refrižeratorius. 3 straipsnis 1. 2 straipsnio 2 dalyje minimas sertifikatas parengiamas ne mažiau kaip viena oficialia valstybės narės, kurioje atliekamas patikrinimas, kalba. 2. Sertifikate nurodomas NŽI atstovo vardas, pavardė ir pareigos, jame turi būti minėtojo atstovo parašas ir herbinis antspaudas, kurio spalva turi skirtis nuo kitų įrašų spalvos. 4 straipsnis Šis sprendimas taikomas nuo 2002 m. gruodžio 20 d. 5 straipsnis Šis sprendimas skirtas valstybėms narėms. Priimta Briuselyje, 2002 m. spalio 29 d. Komisijos vardu David Byrne Komisijos narys [1] OL L 268, 1991 9 24, p. 15. [2] OL L 24, 1998 1 30, p. 31. [3] OL L 187, 1992 7 7, p. 41. -------------------------------------------------- I PRIEDAS +++++ TIFF +++++ +++++ TIFF +++++ -------------------------------------------------- II PRIEDAS ĮMONIŲ IR LAIVŲ SĄRAŠAS Kategorijos paaiškinimas: PP – perdirbimo įmonė. ZV – refrižeratorius. No d'agrément/Patvirtinimo Nr. | Nom/Pavadinimas | Ville/Miestas Région/Regionas | Catégorie/Kategorija | 08EFV419 | Dolly 888 (RD Fishing (PNG)) | MADANG | ZV | 08EFV449 | Dolly 757 (RD Fishing (PNG)) | MADANG | ZV | 08EFV450 | Dolly 767 (RD Fishing (PNG)) | MADANG | ZV | 08EFV451 | Dolly 777 (RD Fishing (PNG)) | MADANG | ZV | 08EFV452 | Dolly 778 (RD Fishing (PNG)) | MADANG | ZV | 08EFV454 | Dolores 780 (RD Fishing (PNG)) | MADANG | ZV | 08EFV479 | Dolly 889 (RD Fishing (PNG)) | MADANG | ZV | 08EFV485 | Dolly 152 (RD Fishing (PNG)) | MADANG | ZV | 08EPR001 | RD Tuna Canners Pty Ltd | MADANG | PP | 08TFV415 | Dolores 831 (RD Fishing (PNG)) | MADANG | ZV | 08TFV416 | Dolores 832 (RD Fishing (PNG)) | MADANG | ZV | 08TFV420 | Dolores 827 (RD Fishing (PNG)) | MADANG | ZV | 08TFV424 | Dolores 828 (RD Fishing (PNG)) | MADANG | ZV | 08TFV428 | Dolores 829 (RD Fishing (PNG)) | MADANG | ZV | 08TFV455 | Dolores 830 (RD Fishing (PNG)) | MADANG | ZV | 08TFV484 | Dolores 834 (RD Fishing (PNG)) | MADANG | ZV | 08TST032 | RD Fishing (PNG) Pty Ltd | MADANG | PP | --------------------------------------------------